
Maldekstre: geedzoj Zamenhof kun kelkaj partoprenantoj de la 4a UK, en Dresdeno 
(1908); Marie Hankel staras malantaŭ ili. Dekstre: kelkaj partoprenantoj de la 6a UK, en 


Vaŝingtono (1910); Hankel aperas en la maldekstra suba angulo. Fonto: Bildarchiv Austria. 


La rilato de L. M. Zamenhof al Volapuk estas multfaceta kaj kompleksa. La temo 
min ĉiam fascinis. Tial, en 2011, helpe de R. Haupenthal, kiu havigis al mi multajn 
valorajn dokumentojn, mi trastudis la tutan prian literaturon kun la celo verki detalan 
studon. Mi konsultis entute 94 verkojn de 26 aŭtoroj. Antaŭe mi ne povis imagi, ke jam 
tiom da interesatoj okupiĝis prie. Golden sola estis verkinta 18 artikolojn pri la temo! El 
tia esplorado rezultis longa artikolo, kiu publikiĝis sub la titolo Zamenhof kaj Volapiik en 
fest-libro ĉe Edition Iltis.' En 2012 ĝi aperis kiel 44-paĝa samtitola broŝuro ĉe la sama 
eldonejo, kun dua, korektita eldono en la sekva jaro. 

En tiu studo mi prezentis la ĉefajn eldirojn de Zamenhof pri Volapiik kaj penis tiri 
konkludojn, por respondi jenajn demandojn: 

. Ĉu Zamenhof konis Volapukon jam en 1887, kiam aperis la Unua Libro? 

. Kiam kaj kiom li konatiĝis kun ĝi? 

. Ĉu Volapiik iel influis la manieron, kiel Zamenhof kreis Esperanton? 

En la nuna artikolo mi okupiĝos nur pri la dua demando, precipe pri la unua parto 
(la kiamo), ĉar dume trafis en miajn manojn plia grava dokumento, kiu ŝajne iom 
kontraŭdiras kelkajn el miaj tiamaj konkludoj. Sed unue mi resumu tiun parton de mia 
tiama studo. 

Pri la rilato de Zamenhof al Volapuk okupiĝis diversaj biografoj, zamenhofologoj, 
esperantologoj kaj alispecaj esploristoj. Pri la naturo de tia rilato ili vortumis diverse: 
“dum longa tempo” Zamenhof “nenion sciis pri tiu provaĵo”, poste “ĝia famo lin atingis”;” 


bo vd. Neves 2011. 

Privat 2007:54. La aŭtoro aldonis ke “unue li tre ĝojis, sed konstatis poste, ke la solvo mem 
ne taŭgas. Baldaŭ la [Volapuka] movado jam malkreskis. Multaj homoj malkuraĝis, kaj 
forlasis la aferon. Urĝis montri al la mondo, ke la celo estas prava. Nur la sistemo estis 
malbona. Lingvo devas esti ja internacia kaj vivanta, ne arte fabrikita.” 


li “nature legis tiun ĉi projekton”;? Volapiikon li “ekzamenis”,“ “ekstudis”,” “studis”,” 


„Te 


“profunde studis”, ” “profunde trastudis”, kaj sekve de tia “persista studado” li tiun 


lingvon “sciis”, !” “konis”,“ “profunde konis”, aŭ alivorte li havis pri ĝi “bonan scion”, 


“profundan scion”,!“ “detalan scion”. 

Ankaŭ pri la kiamo de lia konatiĝo kun la lingvo de Schleyer legeblas diversaj 
opinioj kaj konjektoj: 

“Oni ne scias, kiam Zamenhof konatiĝis kun Volapŭk.” !9 

“Ĉiukaze estas malfacile scii precize kiam Zamenhof [...] komencis sian studon de 
volapuko.” '” 

“Li [Felikso Zamenhof] kaj liaj kolegoj havis okazon studi la lingvon de Johann 
Martin Schleyer en la periodo inter 1880 kaj 1887, plej probable samtempe, kiam ankaŭ 
Ludoviko ekzamenis tiun planlingvon.” 'S 

“Iam dum tiu epoko!” [ĉ. 1885] Zamenhof aŭdis, je la unua fojo, [...] pri 
Volapiik. ? 


“Iam inter 1880/82 li eksciis pri volapuko.” ? 


“Zamenhof mem [...] jam en 1882 ellernis la volapukan.” = 


“1884: Hazarde, LLZ konatiĝas kun Volapuko.” 7 
“Plej probable Zamenhof studis Volapukon inter la tempo de ellaboro de pra- 


Esperanto.” ? 

3 ItO0 1982: 19. 

4 Golden 1986. 

55 Boulton 1962: 47. 

9 Golden 1979c: 17; 1979e: 2; 1985a: 112. 

J Golden 1979b: 287; 1982b: 12, 1985b: 401. 
8 Golden 1980b: 282. 

Mattos 1987: 91. 

Holzhaus 1969: 157; Golden 1979c: 18. 

Trunte 1975: 18. 

Golden 1979d: 6. 

Golden 1979a: 220; 1981: 2344. 

Golden 1979c: 15; 1980a: 20; 1982a: 1; 1985a: 112. 

Golden 1979c: 17. 

Trunte 1975: 21. 

Golden 1979c: 15. 

Golden 1986. 

vd. noton 20. 

Boulton 1962: 47. Per la citita frazo komenciĝas la kvina ĉapitro. Supozeble “dum tiu epoko” 
rilatas al la periodo priskribita fine de la antaŭa ĉapitro: “Oni kredas, ke la kreado de la 
internacia lingvo trairis sian lastan stadion en Vejseje [nun Veisiejai, Litovio]”. Temas do 
pri 1885. 

Golden 1979c: 17. Samvortume en tuj posta studo: “Sometime between 1880 and 1882 he 
found out about Volapiik” (Golden 1980a: 5). 

22 Ratkai 1986: 173. 

23 Cherpillod 1997: 9. 

24 Golden 1985a: 112. Do, inter 1881 kaj 1882, se temas pri t.n. “Pra-Esperanto II” (t.e. Lingvo 
Universala). 

“Kvankam Zamenhof estis povinta informiĝi pri volapuko, dum li ankoraŭ estis 
studento en Moskvo,” estas pli probable, ke li komencis studi la lingvon post sia reveno 
al Varsovio.” ? 

Nun ni vidu, kiel Zamenhof mem prezentas tiun tiklan punkton de sia 
interlingvistika kariero. La 25an de aŭgusto 1887 aperis la pola eldono de la Unua Libro, 
kaj la 24an de novembro ekvidis la sunon la eldonoj franca kaj germana.“” Nur tri tagojn 
poste, la 27an de novembro, Zamenhof sendis al Schleyer kvarpaĝan leteron kaj 
ekzempleron de la germana eldono.” 

Ĝuste el tiu ĉi ne multe konata letero fontas gravaj informoj pri la temo, kiu nin 
okupas. Atentindas precipe jena frazo: “ “Kian mi antaŭ 5 jaroj aŭdis pri la Volapŭk”, mi 
ne forĵetis mian laboron, ĉar la konstruo de Volapŭk” ŝajnis al mi ne tute praktika.” ?” 

Jen grava sciigo: Zamenhof aŭdis pri Volapiik “antaŭ 5 jaroj”, do en 1882. Tiu ĉi 
dato probable estas ekzakta. Kvinjara intertempo estas ja tro mallonga, por ke Zamenhof 
forgesu tiel gravan detalon. Se li ne precize memorus, li verŝajne uzus alian vortumon, 
kiel ekzemple en postaj aludoj pri sia antaŭlonga laboro pri la jida. 

Tiel statis la afero en 2013, rilate mian esploradon pri la probabla dato, en kiu 
Zamenhof konatiĝis kun Volapuk. Tamen poste mi sciiĝis pri “nova” dokumento... el 
1910. Temas pri vojaĝraporto de Marie Hankel (1844-1929),” kiu, eklerninte la lingvon 
en 1905, famiĝis kiel la unua Esperanto-poetino en la mondo. Mi ne scias precize, kiam 
mi renkontis ĝin en la retejo de la Viena Muzeo:”' certe iam antaŭ 2018, ĉar ĉi-jare mi 
citis el ĝi kaj ĝin menciis en la bibliografio de mia manuskripta eseo La misteroj de 
Esperanto, kiu neniam eldoniĝis ĝis nun kaj estis legita nur de tre malmultaj amikoj, kaj 
el kiu aperis nur unu ĉapitro (ne pri la nuna temo) en Almanako Lorenz 2019. 

En 1910, Hankel partoprenis la sesan Universalan Kongreson de Esperanto, kiu 
okazis en Vaŝingtono. Dum la dektaga revena vojaĝo al Eŭropo, sur la oceanŝipo 
SS Kaiserin Auguste Victoria, ŝi havis la okazon konversacii kun la adorata Majstro. Pri 
tiu vojaĝo ŝi verkis tre interesan, eĉ kortuŝan, raporton, kiun feliĉe jam de 2020 oni povas 
facile ĝui en la retejo de Sezonoj.” Dum unu el iliaj konversacioj, Zamenhof aludis la 
temon, kiu nin okupas. Hankel jene raportas (p. 166-167): 

“Dum tiuj sep jaroj [t.e. dum li studis medicinon] la studento Zamenhof aŭdis pri 
Volapuk. Estis en la jaro 1884. Dum du jaroj li vane klopodis por al si havigi lernolibron 
de tiu ĉi rivala lingvo. Fine li ĝin akiris, tio estis en la jaro 1886. Ni povas imagi, kun kia 
intereso [p. 167] li ĝin studadis. Li tuj vidis, ke Volapŭk ne povos esti la lingvo de la 
estonteco. Ĝi estis konstruita laŭ maniero, kiun li mem projektis, sed poste malelektis. Ĝi 
dependis de la persono de la elpensinto, ĉiu vorto devis esti kreata, Zamenhof kontraŭe 


25 Do, inter aŭgusto 1879 kaj somero 1881 (vd. Cherpillod 1977: 7-8). 

26 Golden 1979c: 17. Li revenis Varsovien somere de 1881 (vd. Cherpillod 1977: 8). 

2 Vd. Mt6O 1973: 126. 

28 Vd. ItO 1998:11; Haupenthal 2007: 31. 

2 Samloke. 

30 vd. Hankel 1910. 

https://anno.onb.ac.at/cgi-content/anno-plus ?aid=e4gkdatum=1910e:pos=205 ksize=45 
32 https://sezonoj.ru/2020/12/zamenhof-27/ 


havis la ideon, ke internacia lingvo estu sendependa kaj preta, krom tio facila kaj konforma 
al vivantaj lingvoj. La ĉefokupado dum la sep jaroj de silentado estis la plimalgrandigado 
de la gramatiko. Kiel bona artisto li forprenis, eligis ĉion superfluan, nenecesan. La 
rezultato estis la “Plena lernolibro”, niaj admirindaj 16 reguloj.” 


La oceanŝipo SS Kaiserin Auguste Victoria, sur kiu geedzoj Zamenhof, Marie 
Hankel kaj tri pliaj esperantistoj revenis Eŭropen post la Vaŝingtona UK en 1910. 
Oleopentraĵo de Fred Pansing (1844-1912). 


Kiu do pravas? Ĉu la Zamenhof el 1887, kiu asertis, en letero adresita al Schleyer, 
ke li “aŭdis” pri Volapuk “antaŭ 5 jaroj”, do en 1882, aŭ la Zamenhof el 1910, kiu rakontis 
al Hankel, ke li “aŭdis pri Volapuk” en 1884 kaj “akiris” lernolibron de tiu lingvo en 
1886? Estas malfacile sciiĝi. Unuflanke, memoraĵo pli freŝa (en 1887 pri 1882) estas eble 
pli fidinda ol memoraĵo malpli freŝa (en 1910 pri 1884). Aliflanke, la unua memoraĵo 
estas rekta, de Zamenhof mem, dum la dua estas nerekta, tra Hankel. Fine, ankaŭ la 
cirkonstancoj estas malsamaj. En 1887, Volapuk estis forta rivalo de Esperanto, dum en 
1910 ĝi jam estis preskaŭ malaperinta. Do estas kompreninde, ke en la dua okazo 
Zamenhof malpli zorgis pri la precizeco de detaloj. Krome, estas konjekteble, ke la aŭtoro 
de Esperanto havis plurajn kontaktojn kun Volapuk ĝis 1887, dum li sekvis la evoluon de 
ĝia movado, kaj ke tiuj datoj iom miksiĝis en lia kapo. Plie, oni ne forgesu, ke 1884 estas 
grava dato en la historio de Volapuk, ĉar tiujare okazis ĝia unua kongreso, en 
Friedrichshafen, kaj do ne estas mirinde, ke tiam Zamenhof aŭdis pri la lingvo, eĉ se jam 
antaŭe (en 1882) li aŭdis unuafoje pri ĝi. Kaj la fakto, ke lernolibron de Volapŭk li akiris 
ne antaŭ 1886, ne malhelpas, ke jam antaŭe li informiĝis pri la strukturo de la lingvo, per 
recenzoj en gazetoj, per pamfletoj aŭ alie. 

